Den 1. januar 2019 trådte en ny lov i kraft, som siger, at der skal opkræves et gebyr på 250 kr. pr. dag, hvor et køretøj ikke har en ansvarsforsikring. Det er især relevant, hvis du står overfor at sælge en bil. I forbindelse med en bilhandel har køber tre uger til at omregistrere bilen. Indtil da står du som ejer heraf, og du vil få bøden, hvis bilen ikke er forsikret. Vi anbefaler derfor, at du omregistrerer bilen sammen med køber, før han/hun får nøglerne. Herved kan du slippe for op til tre ugers dagsgebyr på 21 x 250 kr. = 5.250 kr.